Once Upon a Time (2ος κύκλος)

Ο δεύτερος κύκλος της αμερικανικής τηλεοπτικής σειράς του ABC *[[Once Upon a Time (τηλεοπτική σειρά)|Once Upon a Time]]* ανακοινώθηκε στις 10 Μαΐου 2012. Έκανε πρεμιέρα στις 30 Σεπτεμβρίου 2012 και ολοκληρώθηκε στις 12 Μαΐου 2013.

Η πλοκή του κύκλου ακολουθεί την εισαγωγή της μαγείας στο Στόρυμπρουκ από τον Ραμπλστίλτσκιν/Κύριο Γκολντ, αφήνοντας τη μοίρα τόσο του αληθινού κόσμου όσο και της Χώρας του Παραμυθιού οι οποίοι είναι αλληλένδετοι, ανοικτή σε νέες απειλές. Επί πλέον, ο Ραμπλστίλτσκιν εντοπίζει τον γιο του, μόνο και μόνο για να ανακαλύψει ότι είναι ο πατέρας του Χένρυ, ενώ ο Γκρεγκ Μέντελ και μια γυναίκα με το όνομα Ταμάρα φτάνουν στο Στόρυμπρουκ με την πρόθεση να εξαφανίσουν τη μαγεία αλλά και την πόλη. Τελικά αποτυγχάνουν να καταστρέψουν το Στόρυμπρουκ, αλλά απαγάγουν τον Χένρυ και τον πάνε στη Χώρα του Ποτέ στον άγνωστο Πήτερ Παν, οδηγώντας τους βασικούς χαρακτήρες να τους ακολουθήσουν για να τον βρουν, θέτοντας την υπόθεση για τον τρίτο κύκλο.

Οι νέοι χαρακτήρες που μας συστήνονται σε αυτό τον κύκλο περιλαμβάνουν τον Μπέλφαϊρ (τον γιο του Ραμπλστίλτσκιν) με το νέο του ψευδώνυμο Νηλ Κάσσιντυ, ο οποίος είναι επίσης ο πατέρας του Χένρυ, τον κάπταιν Κίλλιαν "Χουκ" Τζόουνς, την πριγκίπισσα Αυγή, τη Μουλάν, τον πρίγκιπα Φίλιπ, τον Ρομπέν των Δασών και την οικογένεια Ντάρλινγκ.

Το πρώτο επεισόδιο του κύκλου παρακολούθησαν 11.36 εκατομμύρια θεατές, πετυχαίνοντας τηλεθέαση/μερίδιο στο δυναμικό κοινό (18-49) 3.9/10. Αυτά τα νούμερα μειώθηκαν στα 7.08 εκατομμύρια τον Φεβρουάριο του 2013, αλλά η σειρά παρέμεινε σταθερή στα πάνω από 7 εκατομμύρια θεατές κατά τη διάρκεια του υπόλοιπου κύκλου με το τελευταίο επεισόδιο να σημειώνει τηλεθέαση/μερίδιο στο δυναμικό κοινό (18-49) 2.3/7 και 7.33 εκατομμύρια θεατές.

## Πλοκή
Με την κατάρα να έχει σπάσει, οι κάτοικοι του Στόρυμπρουκ δυσκολεύονται με τις αναμνήσεις τους από την προ-κατάρας ζωής τους και αυτές από την κατάρα και μετά και αναρωτιούνται για το τι συνέβη στον τόπο όπου ζούσαν πριν. Μετά την επιβίωσή τους και επιστροφή της Έμμα και της Μαίρυ Μάργκαρετ στο Μαγεμένο Δάσος από ατύχημα, ανακαλύπτουν ότι μέρος του φυλακτού είχε σωθεί από την κατάρα και άφησε τους υπόλοιπους κατοίκους παγωμένους στο χρόνο για είκοσι οκτώ χρόνια. Ανάμεσά τους είναι η πανούργα Κόρα και ο αδίστακτος Κάπταιν Χουκ, οι οποίοι ακολουθούν την Έμμα και τη Μαίρυ Μάργκαρετ στο Στόρυμπρουκ για να εκδικηθούν τη Ρετζίνα και τον Ραμπλστίλτσκιν αντίστοιχα. Οι άνθρωποι εκτός Στόρυμπρουκ, μπορούν πια να εισέλθουν στην πόλη, ανάμεσά τους και ο Γκρεγκ Μέντελ με την Ταμάρα, που και οι δύο έχουν μυστικό παρελθόν το οποίο περιλαμβάνει μαγεία, και η εμφάνισή τους οδηγεί στην αιχμαλωσία του Χένρυ στη Χώρα του Ποτέ.

## Ηθοποιοί και χαρακτήρες
### Βασικοί
*Τζίνιφερ Γκούντγουϊν ως Χιονάτη / Μαίρη Μάργκαρετ Μπλάνσαρντ
*Τζένιφερ Μόρισον ως Έμμα Σουάν
*Λάνα Παρίγια ως Κακιά Βασίλισσα / Ρετζίνα Μιλς
*Τζος Ντάλας ως Πρίγκιπας του Παραμυθιού / Ντείβιντ Νόλαν
*Έμιλι ντε Ράβιν ως Μπελ / Λέισι
*Κόλιν Ο'Ντόνοχιου ως Κάπτεν Χουκ / Κίλλιαν Τζόουνς
*Τζάρεντ Σ. Γκίλμορ ως Χένρι Μιλς
*Μέγκαν Όρι ως Κοκκινοσκουφίτσα / Ρούμπυ
*Ρόμπερτ Καρλάιλ ως Ραμπλστίλτσκιν / Κύριος Γκολντ

### Επαναλαμβανόμενοι

*Λι Άρενμπεργκ: Γκρινιάρης / Λήροϋ / Ονειροπόλος
*Μάικλ Ρέιμοντ-Τζέιμς: Μπέλφαϊρ / Νηλ Κάσσιντυ
*Μπέβερλυ Έλλιοτ: Χήρα Λούκας / Γιαγιά
*Μπάρμπαρα Χέρσεϋ: Κόρα Μιλλς / Βασίλισσα Ντάμα Κούπα
*Τζέφρυ Κάσιερ: Χαζούλης
*Μάικλ Κόλμαν: Χαρούμενος
*Μιγκ Μακάριο: Ντροπαλός
*Φωστίνο Ντι Μπαούντα: Υπναράς / Γουόλτερ
*Ντέηβιντ Πωλ Γκρόουβ: Σοφός
*Σάρα Μπόλγκερ: Πριγκίπισσα Αυγή
*Ήθαν Εμπρυ: Όουεν Φλυν / Γκρεγκ Μέντελ
*Τζέιμι Τσανγκ: Μουλάν

*Κήγκαν Κόννορ Τρέισυ: Γαλάζια Νεράιδα / Ηγούμενη
*Ράφαελ Σμπαρτζ: Τζίμινυ Κρίκετ / Δρ. Άρτσιμπαλ "Άρτσι" Χόππερ
*Σονίκουα Μάρτιν-Γκριν: Ταμάρα
*Ντέιβιντ Άντερς: Δρ. Βίκτορ Φρανκενστάιν / Δρ. Ουέιλ
*Γκέιμπ Κούθ: Συναχωμένος / Τομ Κλαρκ
*Τόνι Αμεντόλα: Τζεππέτο / Μάρκο
*Κρις Γκοθιέρ: Ουίλλιαμ Σμη
*Άλαν Ντέηλ: Βασιλιάς Τζορτζ / Άλμπερτ Σπένσερ
*Χόρχε Γκαρσία: Άντον
*Σεμπάστιαν Σταν: Τρελοκαπελάς / Τζέφερσον
*Τζούλιαν Μόρρις: Πρίγκιπας Φίλιπ

### Guest

*Μπέιλυ Μάντισον: νεαρή Χιονάτη
*Ρέιτσελ Σέλλεϋ: Μίλα
*Ίον Μπέιλι: Ώγκαστ Μπουθ
*Τόνι Πέρεζ: Χένρυ 
*Ντίλαν Σμιντ: νεαρός Μπέλφαϊρ
*Τζέημι Ντόρναν: Κυνηγός / Σερίφης Γκρέιαμ Χάμπερτ
*Τομ Έλλις: Ρομπέν των Δασών
*Φρέγια Τίνγκλεϋ: Ουέντυ Ντάρλινγκ
*Πάρκερ Κροφτ: Φήλιξ
*Γκαμπριέλ Ρόουζ: Ρουθ
*Έρικ Κίνλεϋσαϊντ: Κύριος Μωρίς / Μόου Φρεντς
*Νόα Μπην: Ντάνιελ Κόλτερ
*Ρόουζ Μακ Γκάουαν: νεαρή Κόρα

*Σίνκουα Ουόλλς: Λάνσελοτ
*Άνναμπεθ Γκις: Ανίτα
*Μπεν Χόλλινγκσγουορθ: Κουίν
*Γκρέγκορυ Ίτζιν: Άλφονς Φρανκενστάιν
*Τσαντ Μάικλ Κόλλινς: Γκέρχαρντ Φρανκενστάιν
*Κάσσιντυ Φρήμαν: Τζακ
*Λέσλι Νίκολ: Τζοάννα
*Ρίνα Σόφερ: Βασίλισσα Ήβα
*Χοακίμ ντε Αλμέιντα: Βασιλιάς Εξέβιερ
*Τζον Πάιπερ-Φέργκιουσον: Κερτ Φλυν
*Μπέντζαμιν Στόκχαμ: νεαρός Όουεν Φλυν
*Τζι Μα: Δράκος

## Επεισόδια

## Παραγωγή
### Ανάπτυξη
Στις 10 Μαΐου 2012, το ABC ανανέωσε τη σειρά *Once Upon a Time* για δεύτερο κύκλο, ο οποίος έκανε πρεμιέρα στις 30 Σεπτεμβρίου 2012.

Οι δημιουργοί της σειράς Άνταμ Χόρογουιτς και Έντουαρντ Κίτσις μίλησαν για τις επιπτώσεις των γεγονότων του τελευταίου επεισοδίου του 1ου κύκλου λέγοντας: "Η μαγεία όπως γνωρίζουμε έρχεται πάντα με τίμημα και τη συστήνουμε σε έναν κόσμο όπου πριν δεν υπήρχε και πιστεύω ότι τα αποτελέσματα θα είναι απρόβλεπτα. Θα επηρεάσει τους πάντες αυτή τη χρονιά επειδή έτσι είναι πιο διασκεδαστικό" είπε ο Κίτσις. Σε σχέση με το γεγονός ότι όλοι οι χαρακτήρες επανέκτησαν τη μνήμη τους ο Χόρογουιτς σχολίασε: "Ένα από τα πράγματα που είναι ενδιαφέρον για εμάς να εξερευνήσουμε είναι η θεωρία ότι απλά επειδή οι αναμνήσεις επέστρεψαν, δε σημαίνει ότι τα τελευταία 28 χρόνια δε συνέβησαν. Αυτές οι αναμνήσεις, οι Ντέηβιντ, οι Μαίρυ Μάργκαρετ, οι κύριοι Γκολντ, όλοι αυτοί οι άνθρωποι, υπήρξαν και είναι ένα από τα πράγματα με τα οποία πρέπει να συνυπάρξουν."

Η σειρά συνέχισε την αναπήδηση μπρος και πίσω ανάμεσα σε Χώρα του Παραμυθιού και Στόρυμπρουκ, αλλά υπήρχαν μερικές μικρές διαφορές σε σχέση με τον πρώτο κύκλο. Υπαινίχθηκε ότι μια άλλη μορφή διήγησης θα ενσωματωνόταν στη σειρά κατά τη διάρκεια του κύκλου.

### Κάστινγκ
Τον Ιούνιο του 2012, αναφέρθηκε ότι οι επαναλαμβανόμενοι ηθοποιοί του πρώτου κύκλου Μέγκαν Όρι (Κοκκινοσκουφίτσα/Ρούμπυ) και Έμιλι ντε Ράβιν (Μπελ/Λέισυ) θα ανήκαν πλέον στο βασικό καστ της σειράς για αυτόν τον κύκλο. Τον Ιούλιο του 2012, ανακοινώθηκε ότι ο σταρ της σειράς *[[Pretty Little Liars]]*, Τζούλιαν Μόρρις, θα εμφανιζόταν ως γκεστ για τον ρόλο του πρίγκιπα Φίλιπ, έναν αλτρουιστή ήρωα και επιδέξιο πολεμιστή, ενώ ο ηθοποιός της σειράς *[[Teen Wolf]]*, Σίνκουα Ουόλλς, θα υποδυόταν τον Σερ Λάνσελοτ, ένα πρώην μέλος της Στρογγυλής Τραπέζης. Τον ίδιο μήνα, ανακοινώθηκε ότι η σταρ της σειράς *The Tudors*, Σάρα Μπόλγκερ, και η ηθοποιός της ταινίας *[[The Hangover II]]*, Τζέημι Τσανγκ, είχαν προστεθεί στους επαναλαμβανόμενους ρόλους του καστ ως πριγκίπισσα Αυγή (Ωραία Κοιμωμένη) και η Κινέζα πολεμίστρια Μουλάν αντίστοιχα. Στις 3 Αυγούστου 2012, ο ηθοποιός από την ταινία *[[Η τελετή (ταινία, 2011)|Η τελετή]]*, Κόλιν Ο'Ντόνοχιου, έκλεισε για τον επαναλαμβανόμενο ρόλο του Κάπταιν Κίλλιαν "Χουκ" Τζόουνς, τον βασικό ανταγωνιστή στα βιβλία του Τζέημς Μάθιου Μπάρρι με τον "Πήτερ Παν". Ο Ο'Ντόνοχιου προβιβάστηκε σε μέλος του βασικού καστ κατά τη διάρκεια του δεύτερου μισού του κύκλου. Την ίδια μέρα, ανακοινώθηκε ότι ο Μάικλ Ρέυμοντ-Τζέιμς από τη σειρά *[[True Blood]]*, είχε επίσης προστεθεί στο επαναλαμβανόμενο καστ σε έναν άγνωστο ρόλο, ο οποίος περιγράφηκε μόνο ως "μυστήριος". Αποκαλύφθηκε αργότερα ότι θα ήταν ο Νηλ Κάσσιντυ (ο γιος του Ραμπλστίλτσκιν, Μπέλφαϊρ, ο πρώην σύντροφος της Έμμα Σουάν και ο πατέρας του Χένρυ Μιλλς). Ο ηθοποιός από τη σειρά *[[Οι Αγνοούμενοι]]*, Χόρχε Γκαρσία, θα ήταν ο Γίγαντας Άντον, αναφορά από το παραμύθι "Ο Τζακ και η φασολιά". Ο Γκαρσία είχε προγραμματιστεί αρχικά να εμφανιστεί σε ένα μόνο επεισόδιο, αλλά αργότερα ο ρόλος του επεκτάθηκε. Ο ηθοποιός Ράφαελ Σμπαρτζ, ο οποίος υποδύεται τον Τζίμινυ Κρίκετ, ήταν μέλος του επαναλαμβανόμενου καστ σε αυτό τον κύκλο, σε αντίθεση με τον πρώτο κύκλο όπου ανήκε στο βασικό καστ. Η ηθοποιός Ρέιτσελ Σέλλεϋ από τη σειρά *[[The L Word]]*, υποδύθηκε τον επαναλαμβανόμενο ρόλο της Μίλα, της συζύγου του Ραμπλστίλτσκιν. Ο ηθοποιός της σειράς *Eureka*, Κρις Γκώτιε, ήταν επίσης σε επαναλαμβανόμενο ρόλο, αυτόν του Γουίλιαμ Σμι, του ανθρώπου που ήταν το δεξί χέρι του Κάπτεν Χουκ. Τον Οκτώβριο του 2012, ο σταρ της ταινίας *Πάρτι αποφοίτησης*, Ήθαν Έμπρυ, προστέθηκε στο επαναλαμβανόμενο καστ ως ο άγνωστος επισκέπτης του Στόρυμπρουκ. Ο Ίον Μπέιλυ (Πινόκιο/Ώγκαστ Μπουθ) έκανε γκεστ εμφανίσεις στα επεισόδια έξι και δεκαοκτώ. Ο Τόνυ Πέρεζ (Χένρυ) και ο Άλαν Ντέηλ (Βασιλιάς Τζορτζ/Άλμπερτ Σπένσερ) έκαναν επαναλαμβανόμενες εμφανίσεις καθ' όλη τη διάρκεια του κύκλου.

Ο ηθοποιός Νόα Μπην, επανέλαβε τον ρόλο του ως Ντάνιελ, το ερωτικό ενδιαφέρον της Κακιάς Βασίλισσας, στο πέμπτο επεισόδιο με τον τίτλο *The Doctor*. Η ηθοποιός της σειράς *[[The X-Files]]*, Άνναμπεθ Γκις, ήταν γκεστ για τον ρόλο της Ανίτα, της αρχηγού της αγέλης των λυκανθρώπων, στο επεισόδιο *Child of the Moon*. Ο ηθοποιός Τσαντ Μάικλ Κόλλινς από την ταινία *[[The Christmas Card]]* και ο βετεράνος της σειράς *[[24 (τηλεοπτική σειρά)|24]]*, Γκρέγκορυ Ίτζιν, εμφανίστηκαν στο επεισόδιο *In the Name of the Brother* ως Γκέρχαρντ/το τέρας του Φρανκενστάιν, ο μικρότερος αδελφός του Δρ. Φρανκενστάιν, και ως Αλφόνσο Φρανκενστάιν, ο πατέρας των δύο αγοριών, αντίστοιχα. Η ηθοποιός Ρόουζ Μακ Γκάουαν από την ταινία *[[Scream (ταινία, 1996)|Scream]]* και τη σειρά *[[Οι Μάγισσες]]*, υποδύθηκε τη νεαρή Κόρα στο επεισόδιο *The Miller's Daughter*. Η Λέσλι Νίκολ, ηθοποιός της σειράς *[[Ο Πύργος του Ντάουντον|Downton Abbey]]*, προστέθηκε στο καστ στο ρόλο της Τζοάννα στο επεισόδιο *The Queen Is Dead*, στο οποίο εμφανίζεται επίσης η βετεράνος της σειράς *[[Heroes]]*, Ρίνα Σόφερ, ως Βασίλισσα Ήβα, η μητέρα της Χιονάτης. Υπήρξε υπόνοια ότι ο ρόλος αυτός μπορούσε δυνητικά να γίνει επαναλαμβανόμενος. Ο ηθοποιός της σειράς *Caprica*, Τζον Πάιπερ-Φέργκιουσον, ήταν γκεστ στο επεισόδιο *Welcome to Storybrooke* ως Κερτ Φλυν, ένα χήρο ο οποίος θέλει να βοηθήσει τον γιο του μετά την απώλεια της μητέρας του. Ο συμπρωταγωνιστής του πρώτου κύκλου, Τζέημι Ντόρναν, επίσης επανέλαβε τον ρόλο του ως Σερίφης Γκρέιαμ στο επεισόδιο.

Από τον πρώτο κύκλο, ο ηθοποιός της σειράς *Kings*, Σεμπάστιαν Σταν, είχε υποδυθεί τον Τζέφερσον/Τρελοκαπελάς σε έναν επαναλαμβανόμενο ρόλο. Από τότε αποχώρησε από τη σειρά λόγω υποχρεώσεων για το έργο του Broadway, *Picnic*, και για την ταινία *[[Captain America 2: Ο Στρατιώτης του Χειμώνα]]*. Αναφέρθηκε ότι το ABC είχε σκοπό να επαναφέρει τον ρόλο με την προοπτική μας πιθανής σειράς spin-off, βασισμένη πάνω στον χαρακτήρα. Ωστόσο, η επαναφορά του Σταν απορρίφθηκε από το δημιουργό της σειράς Άνταμ Χόρογουιτς, λέγοντας ότι ο Σταν "είναι ένας πολύ απασχολημένος άνθρωπος, δεν ξέρω πότε θα μπορεί να βρει τον δρόμο πίσω προς εμάς". Αργότερα επιβεβαίωσε ότι ο Σταν δεν θα επανεμφανιζόταν καθόλου το 2013.

### Γυρίσματα
Τα γυρίσματα του κύκλου ξεκίνησαν στο Βανκούβερ στις 16 Ιουλίου 2012 και ολοκληρώθηκαν στις 5 Απριλίου 2013. Η πόλη του Στήβεστον εξυπηρετεί ως το Στόρυμπρουκ για τη σειρά.

## Τηλεθέαση

## Soundtrack
Όλα τα κομμάτια γράφτηκαν από τον Μαρκ Ίσαμ.

## Κυκλοφορίες home video

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές των ABC Studios
Κατηγορία:Τηλεοπτικοί κύκλοι
Κατηγορία:Once Upon a Time